open-index/open-wikipedia-markdown huggingface dataset:
Slatinná louka u Velenky

**Slatinná louka u Velenky** je 2,48 ha veľká národná prírodná pamiatka, ktorá sa rozprestiera v Stredočeskom kraji v katastrálnom území Hradištko (na západnom okraji Kerska) a Semíc. Jedná sa o lúčnu enklávu medzi poľami a lesom neďaleko obce Velenka. V západnej časti je ohraničená komplexom polí, na východe lesom prírodného parku Kersko-Bory a protipovodňovým valom pozdĺž Velenského potoka.

## Opis lokality
Slatinná louka u Velenky je jednou z dvoch lokalít v Česku, kde sa vyskytuje ľanolistník bezlistencový (*Thesium ebracteatum*), druhou je rovnomenná prírodná pamiatka Slatinná louka u Velenky, ležiaca východne, na druhom brehu Velenského potoka, ďalej je jedným z troch miest výskytu mečíka močiarneho (*Gladiolus palustris*) v Česku. Pre svoj význam bola zaradená do sústavy Európsky významných lokalít Natura 2000.

## Referencie


## Iné projekty

## Externé odkazy
* Nariadenie Ministerstva kultúry o zriadení chráneného územia
* Informácie na Biolib.cz

## Zdroj

Kategória:Chránené územia v okrese Nymburk
Kategória:Územia európskeho významu v Česku
Kategória:Národné prírodné pamiatky v Česku
Kategória:Polabí
Kategória:Lúky v Česku
Kategória:Hradištko (okres Nymburk)
Kategória:Středolabská tabule
Netopier fúzatý

**Netopier fúzatý** (*Myotis mystacinus*) je druh netopiera z čeľade netopierovité.

## Popis
Netopier fúzatý je jedným z najmenších netopierov. Jeho telo meria 3548 mm, predlaktia sú dlhé 3137 mm a chvost 3043 mm. Výška ušnice dosahuje 1219 mm. Hmotnosť tela sa pohybuje od 4,5 do 6g (6,5). Srsť na chrbte je hnedá až čiernohnedá so zlatistým nádychom, na bruchu je sivá. Uši a lietacie blany má čiernohnedé.
	 	
## Echolokácia
Netopier fúzatý využíva pre echolokáciu frekvenciu 32115 kHz. Pri vyhľadávacej fáze 3275 kHz s najvyššou intenzitou pri hodnote 4050 kHz. V približovacej fáze využíva rozsah 35115 kHz.

## Spôsob života
Letné úkryty boli nájdené často v ľudských stavbách v škárach prístupných z vonku, v škárach múrov a okien i v skalných puklinách. Živí sa lovom hmyzu, najčastejšie v pásme 1,56 m nad zemou. Lovia tiež nad vodnými plochami.

Zimu trávi v chladných oblastiach. Pre svoje zimné úkryty využíva jaskyne, štôlne, pivnice.
	
## Rozšírenie a početnosť
Netopier fúzatý žije v Palearktíde i v severnej Afrike v Maroku, na severe približne po 64. rovnobežku. Vyskytuje sa takmer v celej Európe s výnimkou oblastí v Stredomorí, Škandinávii a Británii. Jedná sa o menej bežný druh netopiera.

### Rozšírenie na Slovensku
Pôvodne poddruhy *M.m.mystacinus* a *M.m.brandtii* sú dnes považované za samostatné druhy a pribudol k nim druh *Myotis alcathoe (Helversen et al. 2001)*. V teréne sa ťažko odlišujú, preto sa mnohé pozorovania nepriraďujú presne k druhu ale sú vedené ako *Myotis "mystacinus"* a zahŕňajú aj nálezy *M. brandtii* a *M.alcathoe*. Ide hlavne o záznamy zo zimného obdobia. Presne determinovaný druh je uvádzaný ako *Myotis mystacinus* sensu stricto.
Rozšírenie netopiera fúzatého ako *Myotis "mystacinus"* je zistené skoro na celom území Slovenska.

Zo 429 mapovacích kvadrátov DFS sa celkovo vyskytol v 212 (49,2 % rozlohy Slovenska):
* letné a prechodné obdobia: 192 mapovacích kvadrátov (44,5 % rozlohy Slovenska) (ako *Myotis mystacinus* s. str. bol potvrdený v 15 (3,5 %) kvadrátoch), v nadmorských výškach 98
* zimné obdobie: 75 mapovacích kvadrátov (17,4 % rozlohy Slovenska) v nadmorských výškach 140

## Referencie

## Iné projekty

Kategória:Netopierovité
Kategória:Živočíchy európskeho významu
Kategória:Najmenej ohrozené druhy
Kategória:Cicavce na Slovensku
Kategória:Zákonom chránené živočíchy na Slovensku
Netopier vodný

**Netopier vodný** (*Myotis daubentonii*) je druh netopiera z čeľade netopierovité. Podľa Medzinárodnej únie na ochranu prírody a prírodných zdrojov netopier vodný patrí medzi najmenej ohrozené druhy, trend celkovej populácie je stúpajúci, je to jediný druh netopiera, ktorého stavy v Európe od polovice 20. storočia neustále stúpajú. V celej oblasti rozšírenia je početný, v Turecku je vzácny, existujú len 4 záznamy.

## Opis
* Hmotnosť: 5,5 až 10,5 g.
* Rozpätie krídel: 210 až .
* Dĺžka tela: 36 až .
* Dĺžka chvosta: 31 až .
* Dĺžka ušnice: 11 až .
* Srsť je na chrbte tmavohnedá a na bruchu sivobiela.
* Najvyšší zistený vek: 28 rokov, na Slovensku 17 rokov.
* Frekvencia: FM 45 kHz. 
* Lieta už za šera. Loví tesne nad vodnou hladinou. Aj netopier pobrežný loví nízko nad vodou, je však väčší, lieta priamočiaro a má nápadné biele brucho.

## Rozšírenie a početnosť

Netopier vodný žije v Palearktíde, na severe približne po 64. rovnobežku.

### Rozšírenie na Slovensku
 
Netopier vodný žije na celom území Slovenska.

Zo 429 mapovacích kvadrátov DFS sa celkovo vyskytol v 225 (52,2 % rozlohy Slovenska):
* letné a prechodné obdobia: 207 mapovacích kvadrátov (48 % rozlohy Slovenska) v nadmorských výškach 95 – 
* zimné obdobie: 73 mapovacích kvadrátov (16,9 % rozlohy Slovenska) v nadmorských výškach 130 – 

Ekosozologický status od roku 2001 *LR:lc*, *LR* - menej ohrozený druh.

## Ochrana
Netopier vodný je zákonom chránený, spoločenská hodnota je 90 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).

## Referencie

## Iné projekty

Kategória:Netopierovité
Kategória:Živočíchy európskeho významu
Kategória:Najmenej ohrozené druhy
Kategória:Cicavce na Slovensku
Kategória:Zákonom chránené živočíchy na Slovensku
Do neba volajúce hriechy

**Do neba volajúce hriechy** sú kategóriou závažných hriechov v kresťanskej tradícii.

## Definovanie
Katechizmus katolíckej cirkvi o nich hovorí v jednom bode článku o hriechu. Hovorí nasledovné: „*Katechetická tradícia pripomína tiež, že jestvujú ‚do neba volajúce hriechy‘. Do neba volá: krv [[Ábel|Ábela]], hriech [[Sodoma a Gomora|Sodomčanov]], volanie utláčaného [[Exodus (Biblia)|ľudu v Egypte]], nárek cudzinca, vdovy a siroty, nespravodlivosť voči námezdnému robotníkovi.*“ Podobne v jednom z bodov o vražde katechizmus hovorí „*Vrah a tí, ktorí úmyselne na [[Vražda|vražde]] spolupracujú, páchajú hriech, ktorý volá o pomstu do neba.*“

Spomenuté prípady odkazujú na zmienky vo Svätom Písme. V starozákonnej knihe Genezis je obsahnutý príbeh o Kainovi, ktorý zavraždil svojho pokrvného brata Ábela. V príbehu sa spomína, že Boh následne povedal Kainovi „*Čo si to urobil?! Hlas krvi tvojho brata hlasno volá zo zeme ku mne.* [...]“ (Gn 4,10). V knihe Exodus sa zasa spomína „*Vdove a sirote nebudete krivdiť! Ak im budeš krivdiť a oni budú volať ku mne, ja isto vypočujem ich volanie,* [...]“ (Ex 22,22-23). Ďalšie pasáže spájané s pojmom sú Gn 18,20-21 (hriech Sodomčanov), Ex 3,7-10 (volanie utláčaného ľudu), Dt 24,10-15 a Jak 5,4 (zadržiavanie spravodlivej mzdy – „*Hľa, mzda, ktorú ste zadržali robotníkom, čo vám žali polia, kričí. A krik žencov došiel k sluchu Pána Zástupov*“).

Na základe vyššie spomenutých zmienok teda medzi hriechy volajúce do neba bývajú radené:
* úmyslená vražda,
* sodomia, neprokreatívne sexuálne akty,
* sužovanie chudobných, vdov a sirôt,
* vykorisťovanie pracujúcich – zadržiavanie, alebo skracovanie zaslúženej mzdy, keďže mzda nie je z milosti, ale zo spravodlivosti.

## Referencie


## Pozri aj

* Sedem hlavných hriechov
* Ťažký hriech
* Sviatosť zmierenia

## Zdroj

Kategória:Hriechy
Cudzie hriechy

**Cudzie [[hriech]]y** sú v katolíckej tradícii hriechy, ktoré človek nespácha priamo, ale prostredníctvom iných ľudí. 

Cudzím hriechom človek získava podiel na hriechu iného a naviac sa cudzí hriech berie ako ublíženie druhému človeku, čím sa proti nemu previňuje. Cudzím hriechom je napríklad dávať niekomu radu na hriech, nahovárať ho na hriech, povzbudzovať ho na hriech, prikazovať mu spáchať hriech, súhlasiť s jeho hriechom, mlčať pri jeho hriechu, pomáhať mu hrešiť, schvaľovať a zastávať sa jeho hriechu, chváliť jeho hriech, netrestať jeho hriech atď. 

## Referencie


Kategória:Hriechy
Ginásio do Maracanãzinho

**Ginásio do Maracanãzinho**, skrátene nazývana ako **Maracanãzinho**, je viacúčelová športová aréna v brazílskom meste Rio de Janeiro, v časti Maracanã, nachádzajúca sa hneď vedľa futbalového štadióna Estádio do Maracanã. Bola otvorená v apríli 1954, vtedy ešte pod názvom *Ginásio Gilberto Cardoso* (podľa bývalého prezidenta športového klubu Clube de Regatas do Flamengo), pri príležitosti organizovania Majstrovstiev sveta v basketbale mužov 1954. Má kapacitu 12 600 miest pre futsalové súťaže, v ostatných prípadoch činí kapacita 11 800 miest. V roku 2001 ju navštívili rôzne celebrity, vrátane Madonny a IMT Smiles.

## Vrcholné športové podujatia
Aréna v rokoch 1954 a 1963 hostila basketbalové majstrovstvá sveta mužov. Počas finálového zápasu na MS 1954 prišlo do hľadiska až 30 000 divákov. V roku 1960 organizovala volejbalové majstrovstvá sveta mužov a žien. Neskôr slúžila pre medzinárodné zápasy národných basketbalových tímov. V roku 1990 bola jednou z troch brazílskych arén, ktoré hostili Majstrovstvá sveta vo volejbale mužov 1990. Pri príležitosti organizovania Panamerických hier 2007 v Rio de Janeiro slúžila ako dejisko volejbalového turnaja. Pred hrami prešla aréna veľkou renováciou s nákladmi vo výške 97 miliónov BRL a jej kapacita sa znížila z pôvodných 13 163 na 12 300 miest. Na Majstrovstvách sveta FIFA vo futsale 2008 bola jednou z dvoch dejísk turnaja. V roku 2013 sa tu organizovali džudistické majstrovstvá sveta a v roku 2016 finálový turnaj svetovej ligy vo volejbale.

Aréna sa v roku 2016 stala jediným dejiskom volejbalového turnaja na Letných olympijských hrách 2016.

## Galéria

Maracanãzinho (4712854723).jpg|Interiér arény
Maracana_entrance_Rio_2007_3.jpg|Aréna počas Panamerických hier 2007
Maracanãzinho2009.jpg|Aréna počas World Grand Prix 2009
Aerea2_maracana.jpg|Maracanãzinho (vpravo) a Estádio do Maracanã


## Referencie

## Iné projekty

## Externé odkazy
* Aréna na stránke Letných olympijských hier 2016  
* Profil arény na stránke apo.gov.br  

Kategória:Športové haly v Brazílii
Kategória:Šport v Rio de Janeiro
Kategória:Stavby v Rio de Janeiro
Kategória:Architektúra z 1954
Kategória:Panamerické hry 2007
Kategória:Letné olympijské hry 2016
Maracanã

**Maracanã** môže byť:
* mesto v brazílskom štáte Pará, pozri Maracanã (Pará)
* mestská štvrť v Rio de Janeiro, pozri Maracanã (Rio de Janeiro)
* skrátený názov štadióna Estádio do Maracanã

## Pozri aj
* Rio Maracanã – rieka v Brazílii
Netopier pobrežný

**Netopier pobrežný** (*Myotis dasycneme*) je druh netopiera z čeľade netopierovité.

## Opis
* Hmotnosť: 15 až 17 g.
* Rozpätie krídel: 200 až .
* Dĺžka tela: 57 až .
* Dĺžka chvosta: 39 až .
* Dĺžka ušnice: 14 až .
* Srsť je na chrbte sivohnedá a na bruchu špinavobiela, na bokoch ostro ohraničená.
* Najvyšší zistený vek: 20 rokov a 6 mesiacov, na Slovensku 8 rokov a 5 mesiacov.
* Frekvencia: FM 35 kHz. 
* Lieta za úplnej tmy. Loví tesne nad vodnou hladinou priamočiaro. Aj netopier vodný loví nízko nad vodou, je však menší, lieta kľukato a nemá nápadné biele brucho.

## Rozšírenie a početnosť

Netopier pobrežný žije v Palearktíde po rieku Jenisej, na severe približne po 60. rovnobežku, na juhu Európy po 45. rovnobežku, v Rusku po 45.

### Rozšírenie na Slovensku
 
Rozšírenie netopiera pobrežného na Slovensku nie je dobre preskúmané.

Zo 429 mapovacích kvadrátov DFS sa celkovo vyskytol v 45 (10 % rozlohy Slovenska):
* letné a prechodné obdobia: 36 mapovacích kvadrátov (8,4 % rozlohy Slovenska) v nadmorských výškach 101 – 
* zimné obdobie: 25 mapovacích kvadrátov (5,8 % rozlohy Slovenska) v nadmorských výškach 240 – 

## Referencie

## Iné projekty

Kategória:Netopierovité
Kategória:Živočíchy európskeho významu
Kategória:Takmer ohrozené druhy
Kategória:Cicavce na Slovensku
Kategória:Zákonom chránené živočíchy na Slovensku
Večernica pozdná

**Večernica pozdná** alebo **netopier pozdný** (*Eptesicus serotinus*) je druh netopiera z čeľade netopierovité.

## Opis
* Hmotnosť: 15,5 až 36 g.
* Rozpätie krídel: ´315 až .
* Dĺžka tela: 62 až .
* Dĺžka chvosta: 45 až .
* Dĺžka ušnice: 18 až .
* Srsť je na chrbte dlhá a hrdzavohnedá a na bruchu žltohnedá, ušnice a lietajúce blany sú čiernohnedé.
* Najvyšší zistený vek: 24 rokov.
* Frekvencia: FM 25 – 30 kHz. 
* Lieta už za šera nízko na úrovní korún stromov a let má pomalý s nápadne širokými krídlami a krátkym chvostom.

## Rozšírenie a početnosť

Večernica pozdná žije od severozápadnej Afriky po Kóreu.

### Rozšírenie na Slovensku
 
Večernica pozdná žije na nížinách a pahorkatinách väčšiny územia Slovenska.

Zo 429 mapovacích kvadrátov DFS sa celkovo vyskytol v 267 (62 % rozlohy Slovenska):
* letné a prechodné obdobia: 255 mapovacích kvadrátov (59,1 % rozlohy Slovenska) v nadmorských výškach 100 – 
* zimné obdobie: 76 mapovacích kvadrátov (17,6 % rozlohy Slovenska) v nadmorských výškach 138 – 

## Referencie

## Iné projekty

Kategória:Netopierovité
Kategória:Živočíchy európskeho významu
Kategória:Najmenej ohrozené druhy
Kategória:Cicavce na Slovensku
Kategória:Európske cicavce
Kategória:Zákonom chránené živočíchy na Slovensku
Plávanie na Letných olympijských hrách 2016 – 10 kilometrov muži

**Disciplína 10 kilometrov muži** na Letných olympijských hrách 2016 sa konala 16. augusta na Forte de Copacabana.

## Výsledky
}
|-
| 25. || align="left" | Jack Burnell || align="left" |  ||  || 
|}

## Externé odkazy
* Plávanie na oficiálnej stránke Letných olympijských hier 2016  //
* Oficiálna stránka Medzinárodnej plaveckej federácie 
## Zdroje
* LOH 2016 na stránke Medzinárodnej plaveckej federácie 

Kategória:Plávanie na Letných olympijských hrách 2016
Kerské rybníčky

**Kerské rybníčky** je územie európskeho významu a súčasne i prírodná pamiatka o rozlohe 9 ha. Nachádza sa pri osade Kersko v katastrálnom území Hradištko u Sadskej na juhozápade okresu Nymburk v Stredočeskom kraji. 

Ide o sústavu troch lesných rybníčkov v Kerskom lese medzi diaľnicou D11 a cestou II/611 medzi obcami Velenka a Třebestovice. Nadmorská výška územia dosahuje 191 až 199 m. Neďaleko od rybníčkov sa nachádza motorest Ohio. Chránené územie bolo vyhlásené nariadením Stredočeského kraja č.6/2011 s účinnosťou ku dňu 13. augustu 2011.

## Opis lokality
Rybníčky boli umelo vybudované kvôli odvodneniu Kerského lesa. Vyskytuje sa tu jedna z najvýznamnejších populácií mloka hrebenatého v stredných Čechách. Pre svoj význam boli rybníčky zaradené do sústavy Európsky významných lokalít Natura 2000. Lokalita je tiež súčasťou rozsiahlejšieho Prírodného parku Kersko-Bory.

## Referencie


## Iné projekty

## Externé odkazy
* Nariadenie Krajského uradu Stredočeského kraja o zriadení chráneného územia
* Podrobnosti ku Kerským rybníčkom na serveri nature.cz

## Zdroj

Kategória:Chránené územia v okrese Nymburk
Kategória:Územia európskeho významu v Česku
Kategória:Prírodný park Kersko-Bory
Kategória:Povodie Labe
Kategória:Polabí
Kategória:Rybníky v Stredočeskom kraji
Kategória:Hradištko (okres Nymburk)
Kategória:Vodstvo okresu Nymburk
Večernica severská

**Večernica severská** alebo **netopier severský** (*Eptesicus nilssonii*) je druh netopiera z čeľade netopierovité.

## Opis
* Hmotnosť: 8,5 až 12,5 g.
* Rozpätie krídel: 240 až .
* Dĺžka tela: 45 až .
* Dĺžka chvosta: 37 až .
* Dĺžka ušnice: 11 až .
* Srsť je na chrbte dlhá, čiernohnedá so žltým nádychom a na bruchu okrovosivá s ostrým prechodom.
* Najvyšší zistený vek: 20 rokov.
* Frekvencia: FM 26 - 30 kHz. 
* Lieta ešte za šera nízkym a pomalým letom vo voľnom priestore.

## Rozšírenie a početnosť

Večernica severská žije v Palearktíde od západného Francúzska po Japonsko a Sachalin, vyskytuje sa zo všetkých netopierov najviac na severe.

### Rozšírenie na Slovensku
 
Večernica severská žije v oblasti horských a podhorských lesov Slovenska. V zimnom období bola nájdená v Slovenskom krase a v strednej časti Slovenska.

Zo 429 mapovacích kvadrátov DFS sa celkovo vyskytla v 94 (21,8% rozlohy Slovenska):
* letné a prechodné obdobia: 79 mapovacích kvadrátov (18,4% rozlohy Slovenska) v nadmorských výškach 220 - 
* zimné obdobie: 43 mapovacích kvadrátov (10% rozlohy Slovenska) v nadmorských výškach 433 - 

## Referencie

## Iné projekty

Kategória:Netopierovité
Kategória:Živočíchy európskeho významu
Kategória:Najmenej ohrozené druhy
Kategória:Cicavce na Slovensku
Kategória:Európske cicavce
Kategória:Zákonom chránené živočíchy na Slovensku
Večernica Saviho

**Večernica Saviho** (*Hypsugo savii*, staršie *Pipistrellus savii*) je druh netopiera z čeľade netopierovité.

## Opis
* Hmotnosť: 5 až 12 g.
* Rozpätie krídel: 220 až .
* Dĺžka tela: 42,2 až .
* Dĺžka chvosta: 34,5 až .
* Dĺžka ušnice: 9,5 až .
* Srsť je pomerne dlhá s čiernohnedým základom. Na chrbtovej strane je variabilná, od žltohnedej alebo zlatohnedej po tmavohnedú so zlatistými koncami, na bruchu žltobiela až sivobiela s ostrým prechodom.
* Najvyšší zistený vek: nie je známy.
* Frekvencia: FM 35 kHz. 
* Lieta v otvorenom priestore.

## Rozšírenie a početnosť

Večernica Saviho žije v južnej Palearktíde od západnej Afriky po Japonsko.

### Rozšírenie na Slovensku
 
Večernica Saviho bola zistená len na niekoľkých miestach Slovenska, po prvýkrát v máji 2005.

Zo 429 mapovacích kvadrátov DFS sa celkovo vyskytla v 3 (0,5 % rozlohy Slovenska):
* letné a prechodné obdobia: 3 mapovacích kvadrátov (0,5 % rozlohy Slovenska) v nadmorských výškach 115 – 

## Ochrana
Je zákonom chránená, spoločenská hodnota je 500 € (Vyhláška MŽP č. 170/2021).

## Referencie

## Iné projekty

Kategória:Netopierovité
Kategória:Živočíchy európskeho významu
Kategória:Najmenej ohrozené druhy
Kategória:Cicavce na Slovensku
Kategória:Zákonom chránené živočíchy na Slovensku
Kategória:Eponymné živočíšne taxóny
Domestikos z Efezu

**Domestikos** () bol olympijský víťaz v pankratiu v roku 125. 

Epigrafický nález *IG V,1 669* (Regions: Peloponnesos, Lakonia and Messenia) objavený v Lakónii uvádza, že Markos Oulpios Domestikos z Efezu bol v pankratiu *periodonikés* (víťaz obehu), čo znamená, že počas olympiády zvíťazil v tejto disciplíne na všetkých celogréckych hrách (jednotlivé celogrécke hry sa totiž usporadúvali v rôznych obdobiach štvoročného cyklu, ktoré spolu tvorili *periodos*, t. j. pravidelný obeh). Obdivovaný Domestikos dostal v Aténach a v egyptskom meste Antinopolis čestné občianstvá a vyslúžil si aj titul *xystos*.

Xystos alebo aj xystarches bol titul (majster *športu*, zodpovedný za (? cech) športovcov), ktorý udeľoval zvyčajne rímsky cisár, v jeho prípade mu ho udelil cisár Hadrián, a to v roku 134 a v roku 143 jeho nástupca Antoninus Pius. 
   
Domestikos si olympijské víťazstvo vybojoval pravdepodobne na 226. hrách v roku 125.    
          
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v pankratiu
Večernica Leachova

**Večernica Leachova** (iné názvy: **večernica pískavá**, **netopier pískavý** lat. *Pipistrellus pygmaeus*) je malý druh netopiera, ktorý bol až v roku 1999 oddelený od netopiera hvízdavého (*Pipistrellus pipistrellus*). Druhy boli rozdelené pretože používajú rozdielne echolokačné volania. Podľa Medzinárodnej únie na ochranu prírody a prírodných zdrojov večernica Leachova patrí medzi najmenej ohrozené druhy, trend celkovej populácie nie je známy. V porovnaní s netopierom hvízdavým nedosahuje takú početnosť, kolónie však vytvára väčšie, okolo 250 jedincov, príležitostne až 3000. Nie je zistené ako hibernuje, či v skupinách a v akých veľkých.

## Opis
* Rozpätie krídel: .
* Hmotnosť: 5,4 až 6 g.
* Dĺžka tela: 30 až .
* Frekvencia: FM 55 kHz. 
Používa frekvenciu od 53 do 86 kHz (najsilnejšie na 55 kHz) a s priemerným trvaním 5,8 ms.

* Lieta rýchlo a obratne medzi korunami stromov.

## Rozšírenie a početnosť

Večernica Leachova žije v západnej Palearktíde, vyžaduje ďalší prieskum. Jeho rozšírenie je je zrejmé a to najmä z dôvodu nedávneho odlúčenia od iného druhu. Obýva však Strednú Európu, juh Škandinávie, juh Španielska, Britské ostrovy a Kaukaz.

### Rozšírenie na Slovensku
 
Večernica Leachova bola zistená na Slovensku po 49. rovnobežku, po prvýkrát v roku 2001 a revidovaním starších záznamov od roku 1994.

Zo 429 mapovacích kvadrátov DFS sa celkovo vyskytla v 79 (18,4% rozlohy Slovenska):
* letné a prechodné obdobia: 79 mapovacích kvadrátov (18,4% rozlohy Slovenska) v nadmorských výškach 98 – 

Ekosozologický status od roku 2001 *DD* - údajovo nedostatočný.

## Ochrana
Večernica Leachova je zákonom chránená, spoločenská hodnota je 460 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).

Druh je zaradený do Bonnského dohovoru (Príloha II), Bernského dohovoru (Príloha II) a smernici o biotopoch (Príloha IV).

## Referencie

## Zdroj
* Hutson, A.M., Spitzenberger, F., Aulagnier, S., Coroiu, I., Karataş, A., Juste, J., Paunovic, M., Palmeirim, J. & Benda, P. 2008. *[http://www.iucnredlist.org/apps/redlist/details/136649/0 Pipistrellus pygmaeus]*. In: IUCN 2011. IUCN Red List of Threatened Species. Version 2011.2. . Prístup 22. december 2011.
* 

## Iné projekty

Kategória:Netopierovité
Kategória:Živočíchy európskeho významu
Kategória:Najmenej ohrozené druhy
Kategória:Cicavce na Slovensku
Kategória:Zákonom chránené živočíchy na Slovensku
Android x86

náhľad|Android x86 na EeePC 701 4G

**Android-x86** je v informatike neoficiálny spôsob portácie mobilného operačného systému Android na zariadenia s procesormi AMD a Intel x86. Hlavným cieľom tohto open-source projektu je spustenie aplikácií, hier a aplikácií určených pre mobilné zariadenia s Androidom na klasickom stolnom počítači (platforma x86).

Celý projekt začal snahou upraviť zdrojový kód Androidu tak, aby ho bolo možné spustiť na zariadeniach s platformou x86, ktorá zahŕňa aj netbooky, tablety a ďalšie.

## Prehľad
Tento operačný systém je založený na AOSP (Android Open Source Project) s niekoľkými modifikáciami a vylepšeniami. Niektoré komponenty sú vyvinuté tak, aby mohli fungovať aj na PC zariadeniach. V prípade, že sú detegované podporované GPU (napríklad Intel GMA, Radeony od AMD, alebo čipsety od nVidie), systém ponúkne hardvérovú akceleráciu za pomoci Open GL ES. V prípade, že GPU nie je podporované, beží systém v neakcelerovanom režime za využitia softvérového renderovania.

K dispozícii sú obrazy ISO, ktoré umožňujú (rovnako ako klasické distribúcie Linuxu) spustenie z Live USB alebo inštaláciu na pevný disk.

## Android-IA
Podobný projekt, založený pod krídlami spoločnosti Intel nesie názov Android – IA. Beží na novších zariadeniach s UEFI.

## Remix OS
Remix OS je open-source operačný systém od Jide Technologies založený na Android-x86 určený pre štandardné PC. Na vývoji sa podieľa aj Chih-Wei Huang, hlavný vývojár Android-x86. Beta verzia tohto systému bola predstavená v marci 2016.

## Referencie

Kategória:Android
Peter Aristone

**Peter Aristone** (* 4. jún 1980, Bratislava) je slovenský spevák, hudobný skladateľ, multiinštrumentalista a producent žijúci v Prahe. Na začiatku svojej kariéry bol členom progresívne metalovej skupiny Personal Signet a popovej kapely Popcorn Drama, z ktorej neskôr odišiel a začal sa venovať svojej vlastnej kariére. Jeho prvý sólový album *19 Days in Tetbury* vyšiel v marci 2014. Producentom nahrávky bol Greg Haver, ktorý predtým spolupracoval s kapelou Manic Street Preachers z Walesu. Na albume sa podieľali aj gitarista tejto skupiny James Dean Bradfield, alebo speváčka Mel C, bývalá členka skupiny Spice Girls. V roku 2015 predstavil novú pieseň „No Second Time Around“, ku ktorej existuje aj videoklip.

Jeho druhý sólový počin, päťskladbové *EP Gold*, je podľa slov Petra Aristona návratom do tínedžerských čias, keď skladal sám s akustickou gitarou. Jedným z podnetov na nové hudobné smerovanie bolo stretnutie s anglickým skladateľom Sachom Skarbekom, ktorý videl slovenského speváka hrať naživo v Londýne akusticky a bez mikrofónu. Štyri autorské skladby a cover verzia od kvarteta Crosby, Stills, Nash & Young na EP albume sú ich spoločným dielom.

Peter Aristone sa s *EP GOLD* okrem Slovenska a Česka predstavil aj v USA, kde sa mu s titulnou skladbou „Gold“ podarilo dostať do rotácie americkej televízie MTV U a následne odohral viac ako 20 koncertov v rámci turné so soul-rockovým spevákom a skladateľom Marcom Broussardom.

Následujúce EP s názvom *Happiest Accidents*, znovu producované Skarbekom, vyšlo v roku 2017 a prinieslo syrovší zvuk.

V júni roku 2020 vydal Peter svoj doteraz posledný album s názvom The Hit . Na tomto albume sa podieľali nielen zahraniční hudobníci, ale aj členovia Peterovej kapely. Hlavným producentom tohto albumu bol Mark Plati, známy svojou spoluprácou s Davidom Bowie. Pri produkcii tohto albumu sa podieľal aj sám Aristone, veľká časť nahrávok vznikala priamo v jeho vlastnom štúdiu. V auguste roku 2020 sa druhý singel z tohto albumu „*Far“* - stal piatou najhranejšou skladbou v českom éteri.

Okrem spevu je Aristone tiež multiinštrumentalista, ktorý primárne používa akustickú gitaru a klavír. Okrem toho, že je Peter aktívnym hudobníkom, je tiež uznaným mixérom, zvukovým inžinierom a producentom. Vlastní a prevádzkuje nahrávacie štúdio Funborn Studio a v roku 2020 založil vlastnú značku Funborn-music, ktorej cieľom je objavovať a produkovať začínajúcich umelcov. 

## Diskografia
* *19 Days in Tetbury* (2014)
* *Gold* (EP, 2016)
* Happiest Accidents (EP, 2017)
* The Hit (2020)

### S Popcorn Drama

* Včera bude (2012)

### S Personal Signet

* Wires (EP, 2012)
* Fundamental Human Instinct (2014)

## Referencie

## Iné projekty

Kategória:Slovenskí popoví speváci
Kategória:Slovenskí folkoví speváci
Kategória:Slovenskí popoví gitaristi
Kategória:Slovenskí folkoví gitaristi
Kategória:Slovenskí popoví klaviristi
Kategória:Slovenskí folkoví klaviristi
Kategória:Slovenskí skladatelia modernej hudby
Kategória:Osobnosti z Bratislavy
Hazal Kaya

**Hazal Kaya** (* 1. október 1990, Istanbul, Turecko) je turecká seriálová a filmová herečka.

## Filmografia
### Filmy

### Seriály

## Referencie


## Externé odkazy
* 
* 
* Hazal Kaya na Facebooku
* Hazal Kaya na Twitter
* Hazal Kaya na Instagrame

Kategória:Turecké televízne herečky
Kategória:Osobnosti z Istanbulu
Softbal na Letných olympijských hrách 1996

**Softbal na Letných olympijských hrách 1996** bol softbalový turnaj v rámci multišportového podujatia Letných olympijských hier 1996. Konal sa v Columbuse (169 km juhozápadne od Atlanty), v Spojených štátoch v dňoch od 21.30. júla 1996, za účasti 8 ženských tímov. Softbalový turnaj mal na olympijských hrách premiéru a organizoval sa iba v ženskej kategórii. Zápasy sa hrali na štadióne Golden Park, ktorý bol ako dejisko softbalového turnaja vybraný už v auguste 1989. 

Premiérový olympijský titul získalo domáce , ktoré vo finálovom stretnutí zvíťazilo nad .

## Kvalifikácia

## Štadión

## Výsledky
### Základná skupina

### Play-off
#### Semifinále

#### Stretnutie o 3. miesto

#### Finále

## Konečné poradie

## Referencie

## Iné projekty

## Externé odkazy
* Oficiálna stránka LOH 1996 (archive.org) 
* Oficiálna stránka Svetovej bejzbalovej a softbalovej konfederácie 
* Oficiálna stránka Medzinárodnej softbalovej federácie 

## Zdroje
* Oficiálne výsledky LOH 1996 
* Softbalový turnaj na stránke LOH 1996 (archive.org) 
* Softbalový turnaj LOH 1996 na stránke Medzinárodnej softbalovej federácie  
* Softbalový turnaj LOH 1996 na stránke the-sports.org 
* Softbalový turnaj LOH 1996 na stránke sports-reference.com 

Kategória:Softbal v 1996
Kategória:Softbal na Letných olympijských hrách
Kategória:Športy na Letných olympijských hrách 1996
Cesta II. triedy 611 (Česko)

**Cesta II/611** je česká cesta II. triedy, vedúca paralelne s diaľnicou D11 z Prahy do Hradca Králové ako jej súbežná komunikácia. Ide o bývalý úsek cesty I/11, preto má parametre štátnej cesty. Je dlhá 89 km.

## Vedenie cesty

### [[Praha]]
* Kríženie s Pražským okruhom (D0) (exit 59) 
* Horní Počernice (ul. Náchodská)

### [[Okres Praha-východ]]
* Križovatka Jirny (II/101) - 
* Nehvizdy
* Mochov kríženie s cestou (II/245) - 

### [[Okres Nymburk]]
* Starý Vestec kríženie s cestou (II/272) - 
* Velenka
* Sadská kríženie s cestami (II/330, II/334) -  
* Kostelní Lhota
* Piesková Lhota
* **[[Poděbrady]]** kríženie s cestami (I/38, II/329, II/331) -   
* Kríženie s cestou I/32 - 
* Odřepsy
* Vlkov pod Oškobrhem
* Dlouhopolsko kríženie s cestou (II/328) - 
* Križovatka Kněžický

### [[Okres Hradec Králové]]
* Lovčice
* **[[Chlumec nad Cidlinou]]** kríženie s cestou (II/327) - 
* Nové Mesto kríženie s cestou (I/36) - 
* Obědovice
* Kratonohy
* Roudnice (obchvat) kríženie s cestou (II/323) - 
* Lhota pod Libčany (obchvat)
* Urbanice (obchvat)
* Kríženie s cestou II/324 (začiatok peáže) - 
* Križovatka s I/11, E67 ('''Hradec Králové'''-Kukleny) -  

## Zdroj

611
Kategória:Doprava v Prahe
Kategória:Doprava v okrese Hradec Králové
Kategória:Doprava v okrese Nymburk
Kategória:Doprava v okrese Praha-východ
Raniak hrdzavý

**Raniak hrdzavý** alebo **netopier hrdzavý** (*Nyctalus noctula*) je druh netopiera z čeľade netopierovité. Podľa Medzinárodnej únie na ochranu prírody a prírodných zdrojov raniak hrdzavý patrí medzi najmenej ohrozené druhy, trend celkovej populácie je neznámy, v celom svojom areáli rozšírenia je pomerne bežný.

## Opis
* Hmotnosť: 19 až 37,6 g.
* Rozpätie krídel: 320 až .
* Dĺžka tela: 69,5 až .
* Dĺžka chvosta: 45 až .
* Dĺžka ušnice: 14,2 až .
* Srsť je pomerne krátka, jednofarebná. Na chrbtovej strane je hrdzavohnedá a lesklá, na spodnej časti tela matnejšia svetlohnedá.
* Najvyšší zistený vek: 12 rokov.
* Frekvencia: FM 17 – 25 kHz. 
* Lieta rýchlym letom v otvorenom priestore vo výškach nad stromami.

## Rozšírenie a početnosť

Raniak hrdzavý žije v Palearktíde od  Atlantického oceána po Japonsko.

### Rozšírenie na Slovensku
 
Zo 429 mapovacích kvadrátov DFS sa celkovo vyskytol v 280 (64,9% rozlohy Slovenska):
* letné a prechodné obdobia: 280 mapovacích kvadrátov (64,9% rozlohy Slovenska) v nadmorských výškach 95 – 
Raniak hrdzavý bol zistený v letnom a prechodnom období na celom území Slovenska.

* zimné obdobie: 46 mapovacích kvadrátov (10,7% rozlohy Slovenska) v nadmorských výškach 113 – 
Až od roku 1964 vieme o zimovaní. Na západnom Slovensku poznáme zimoviská v stromoch a v štrbinách panelových domov a na strednom Slovensku vo Zvolenskej kotline hlavne v škárach panelových domov.

Ekosozologický status od roku 2001 *LR:lc*, *LR* - menej ohrozený druh.

## Bionómia
Raniak hrdzavý žije hlavne v lesnatých oblastiach, vyhovujú mu aj malé skupiny stromov, ako parky a stromoradia. Vyhľadáva stromy s bútľavinami a dutinami. Obsadzuje dutiny, ktoré vytesali ďatle (veľmi často ďateľ veľký) alebo prirodzené, ktoré vznikajú vyhnitím po odpadnutých konároch.

## Ochrana
Raniak hrdzavý je zákonom chránený, spoločenská hodnota je 230 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).

Druh je zaradený do Bonnského dohovoru (Príloha II), Bernského dohovoru (Príloha II) a smernici o biotopoch (Príloha IV).

## Galéria

KastielMA.jpg|V letnom a prechodnom období nachádzajú svoje úkryty v starých stromoch, Zámocký park Malacky
Kastiel zima.jpg|Aj zimovanie bolo zistené v parku v Malackách
Morava oxbow 1.jpg|Žijú v lužných lesoch riek a lovia nad tokom i ramennou sústavou (rieka Morava)
Chvojnická pahorkatina 06.jpg|Dostatok úkrytov nachádzajú v listnatých lesoch pahorkatín, lovia nad lesom aj otvorenou krajinou
Slovakia Bratislava DevinskaNovaVes02.JPG|Zvyšujú sa počty úkrytov i zimovísk v škárach panelových domov sídlisk, ako napríklad v Devínskej Novej Vsi 
Nest of Great Spotted Woodpecker.jpg|Radi obsadzujú dutiny v stromoch, ktoré vytesal ďateľ


## Referencie

## Iné projekty

Kategória:Netopierovité
Kategória:Živočíchy európskeho významu
Kategória:Najmenej ohrozené druhy
Kategória:Cicavce na Slovensku
Kategória:Zákonom chránené živočíchy na Slovensku
Raniak stromový

**Raniak stromový** (iné názvy: **raniak malý**, **netopier stromový**; lat. *Nyctalus leisleri*) je druh netopiera z čeľade netopierovité. Podľa Medzinárodnej únie na ochranu prírody a prírodných zdrojov raniak stromový patrí medzi najmenej ohrozené druhy, trend celkovej populácie nie je známy, obýva veľkú časť Európy, jeho výskyt je ostrovkovitý, niekde je bežný ako v Írsku a na iných miestach vzácny. Z centrálnej časti Ruska vymizol, na iných miestach je bežný, ako napríklad na Kaukaze. V severnej Afrike je rozšírenie závisí od vhodných biotopov, hojnejšie sa vyskytuje v severovýchodnom Alžírsku v pohorí Atlas v oblasti Djurdjura.

## Opis
* Hmotnosť: 5,5 až 23,5 g.
* Rozpätie krídel: 260 až .
* Dĺžka tela: 61 až .
* Dĺžka chvosta: 45 až .
* Dĺžka ušnice: .
* Srsť je pomerne krátka, dvojfarebná s tmavohnedou spodnou časťou. Na chrbtovej strane je hrdzavohnedá, je tmavšia a menej lesklá ako u raniaka hrdzavého, na spodnej časti tela žltohnedá.
* Najvyšší zistený vek: 9 rokov, na Slovensku zistený vek 5 rokov.
* Frekvencia: FM 22 – 27 kHz. 
* Lieta rýchlym letom.

## Rozšírenie a početnosť
Raniak stromový žije v Palearktíde od 10. poludníka západnej dĺžky po južný Ural a z časti aj v orientálnej oblasti.

### Rozšírenie na Slovensku
Raniak stromový žije v letnom a prechodnom období pravdepodobne na celom území Slovenska do  a mimo rozsiahlych polí.

Zo 429 mapovacích kvadrátov DFS sa raniak stromový vyskytol iba v letnom a v prechodných obdobiach v 85 (19,7% rozlohy Slovenska) v nadmorských výškach 98 – .

Ekosozologický status od roku 2001 *DD* - údajovo nedostatočný. Z pohľadu výskytu v Karpatoch bol v rámci projektu Bioregio vypracovaný návrh ekosozologického statusu za celé pohorie ako aj za Slovensko *NT* - takmer ohrozený.

## Ochrana
Raniak stromový je zákonom chránený, spoločenská hodnota je 500 €  (Vyhláška MŽP č. 170/2021). Druh je zaradený do Bonnského dohovoru (Príloha II), Bernského dohovoru (Príloha II) a smernici o biotopoch (Príloha IV).

## Referencie

## Iné projekty

Kategória:Netopierovité
Kategória:Živočíchy európskeho významu
Kategória:Najmenej ohrozené druhy
Kategória:Cicavce na Slovensku
Kategória:Zákonom chránené živočíchy na Slovensku
Prírodný park Kersko-Bory

**Prírodný park Kersko-Bory** je chránené územie v juhozápadnej časti okresu Nymburk v Stredočeskom kraji. Rozkladá sa v rovinatej krajine Středolabskej tabule na ľavom brehu rieky Labe severozápadne od mesta Sadská, kde zaberá približne 7,5 km dlhé a 5 km široké územie na katastroch obcí Sadská, Hradištko, Velenka, Semice, Písty a Zvěřínek. Z južnej strany územie lemuje diaľnica D11.

## Ochrana
Ochrana územia bola vyhlásená v roku 1986, pôvodne ako *Oblasť pokoja Kersko*, od roku 1990 pod označením prírodný park. Najnovšie vymedzenie Prírodného parku Kersko-Bory bolo vyhlásené nariadením Rady Stredočeského kraja v marci 2010.

### Predmet ochrany
Predmetom ochrany je rozsiahly komplex *Kerského lesa* a lesa *Bory* s borovicovými a brezovými porastmi na štrkopieskovom podklade labskej nivy, okolité otvorené priestory polabskej poľnohospodárskej krajiny a krajinná dominanta sadského kopca s kostolom sv. Apolinára.

### Popis územia
V západnej časti Kerského lesa sa nachádza rozsiahla rekreačná chatová osada Kersko s minerálnym prameňom sv. Jozefa, známa okrem iného v spojitostí so životom a dielom spisovateľa Bohumila Hrabala (*[[Slavnosti sněženek]]*). V Kerskom lese sa nachádza tiež vyhlásené územie európskeho významu Kerské rybníčky na ochranu populácie mloka hrebenatého. Pri západnej hranici prírodného parku leží národná prírodná pamiatka Slatinná louka u Velenky s výskytom ľanolistníka bezlistencového a mečíka močiarneho, na jeho severovýchodnom okraji je situovaná prírodná pamiatka Písečný přesyp u Píst, chrániaca typickú psamofitnú vegetáciu jednej z posledných zachovaných piesočných dún v Polabí. Na severnom okraji prírodného parku, pri Hradištku, stojí kameň, považovaný niektorými bádateľmi za prehistorický menhir.

## Galéria

Slatinnalouka Velenka.jpg|NPP Slatinná louka u Velenky
Sadská.jpg|Návršie v Sadskej s kostolom sv. Apolinára


## Externé odkazy
* Nariadenie Stredočeského kraja z 15. 3. 2010 o zriadení prírodného parku ''Kersko-Bory'' ako .pdf súbor s mapovou prílohou

## Zdroj


Kersko-Bory
Kategória:Chránené územia v okrese Nymburk
Kategória:Polabí
Kategória:Středolabská tabule
Kategória:Hradištko (okres Nymburk)
Zoznam kultúrnych pamiatok v obci Krivosúd-Bodovka

Toto je **zoznam kultúrnych pamiatok v obci [[Krivosúd-Bodovka]]** v okrese Trenčín.

~
Krivosúd-Bodovka
Zvrchovanosť ľudu

**Zvrchovanosť ľudu** znamená, že moc pochádza od ovládaných, nie od vládcov. Zvrchovanosť ľudu vychádza z idey, že všetká zákonitá moc pochádza od ľudí ktorým sa vládne, a nie z nejakého božského či iného externého zdroja. Idea zvrchovanosti ľudu má úzku súvislosť s ideou spoločenskej zmluvy medzi ľuďmi a ich vládou, ako ju sformovali osvietenskí filozofi Thomas Hobbes, John Locke a Jean-Jacques Rousseau. Jej podstatou je, že ľudia sa podradia moci výmenou za ochranu osobnej bezpečnosti, slobody a majetku, ktorú im poskytnú vládcovia. Ak vládcovia zneužijú svoju moc, ľud má právo povstať proti nim. Teoreticky je v súlade so zvrchovanosťou ľudu akákoľvek forma vládnutia, v ktorej vládca alebo vládnuca elita spravujú štát v záujme ľudu a s jeho súhlasom. Dokonca-tiež teoreticky-v prospech ľudu môže vládnuť aj absolútna diktatúra. Svojho času sa to nazývalo osvietenský absolutizmus, prípadne blahovoľná diktatúra. Dnes sa však myšlienka zvrchovanosti ľudu pevne spája najmä s pojmami zastupiteľská demokracia a ústavná vláda-práve ony sú zárukou podpory ľudí predstaviteľom, ktorých si sami zvolili.

Väčšina novodobých vlád tvrdí, že zdrojom ich legitimity je podpora ľudu, dokonca aj vtedy, ak nie je k dispozícií nijaká procedúra, ktorá by ľudom zabezpečovala účinnú kontrolu nad tými, čo im vládnu. V 20. storočí napríklad mnohí latinskoamerickí diktátori (podobne aj aj novodobá vojenská diktatúra v Mjanmarsku) dokazovali, že ich spôsob vlády bol v súlade s najlepšími záujmami občanov a v ich mene.

## Referencie

Kategória:Politika
Kategória:Politické teórie
Lietavec sťahovavý

**Lietavec sťahovavý** alebo **netopier sťahovavý** (*Miniopterus schreibersii*) je druh netopiera z čeľade netopierovité.

## Opis
* Hmotnosť: 9,4 až 16,5 g.
* Rozpätie krídel: 305 až .
* Dĺžka tela: 50 až .
* Dĺžka chvosta: 41 až .
* Dĺžka ušnice: 8 – .
* Srsť je na hlave vzpriamená, krátka a hustá. Na chrbtovej strane je sivohnedá alebo popolavosivá, môže sa lesknúť do fialova, na spodnej časti tela svetlosivá.
* Najvyšší zistený vek: 22 rokov, na Slovensku zistený vek 13 rokov.
* Frekvencia: FM 52 – 58 kHz. 
* Lieta rýchlo vo voľnom priestore.

## Rozšírenie a početnosť

Lietavec sťahovavý žije od severnej Afriky až po Madagaskar, v Európe a južnou Áziou až po Austráliu.

### Rozšírenie na Slovensku
Lietavec sťahovavý žije na Slovensku v dvoch oblastiach výskytu. Menšia oblasť na západe v geomorfologickej oblasti v pásme jadrových pohorí - Fatransko-tatranská oblasť, celok Malé Karpaty a druhá na východe v geomorfologickej oblasti Slovenské rudohorie v celkoch Slovenský kras, Spišsko-gemerský kras (podcelok Muránska planina) a Revúcka vrchovina.

Zo 429 mapovacích kvadrátov DFS sa celkovo vyskytol v 34 (7,9% rozlohy Slovenska):
* letné a prechodné obdobia: 34 mapovacích kvadrátov (7,9% rozlohy Slovenska) v nadmorských výškach 140 – 
* zimné obdobie: 22 mapovacích kvadrátov (5,1% rozlohy Slovenska) v nadmorských výškach 240 – 

Najzápadnejšia oblasť výskytu sú Medené Hámre na juhu Malých Karpát.

Najsevernejšia lokalita letného výskytu je jaskyňa Aksamitka. Malá letná kolónia bola známa v rokoch 1955 - 1975. Po roku 1975 bol lietavec sťahovavý opäť zistený po 39 rokoch na jeseň v roku 2014.

## Referencie

## Iné projekty

Kategória:Netopierovité
Kategória:Živočíchy európskeho významu
Kategória:Zraniteľné druhy
Kategória:Cicavce na Slovensku
Kategória:Zákonom chránené živočíchy na Slovensku
Zoznam kultúrnych pamiatok v obci Veľké Bierovce

Toto je **zoznam kultúrnych pamiatok v obci [[Veľké Bierovce]]** v okrese Trenčín.

~
Veľké Bierovce
Softbal na Letných olympijských hrách 2000

**Softbal na Letných olympijských hrách 2000** bol softbalový turnaj v rámci multišportového podujatia Letných olympijských hier 2000. Konal sa v Sydney, v Austrálii v dňoch od 17.26. septembra 2000, za účasti 8 ženských tímov. Softbalový turnaj sa na hrách organizuje od roku 1996 a toto bolo jeho 2. vydanie. Zápasy sa hrali na štadióne Softball Centre s kapacitou 8 000 divákov, ktorý je súčasťou komplexu Blacktown Olympic Park. 

Olympijský titul obhájilo , ktoré vo finálovom stretnutí zvíťazilo nad .

## Kvalifikácia

## Výsledky
### Základná skupina

### Play-off
#### Semifinále

#### Stretnutie o 3. miesto

#### Finále

## Konečné poradie

## Referencie

## Iné projekty

## Externé odkazy
* Softbal na LOH 2000 na oficiálnej stránke hier (archive.org) 
* Oficiálna stránka Svetovej bejzbalovej a softbalovej konfederácie 
* Oficiálna stránka Medzinárodnej softbalovej federácie 
* 

## Zdroje
* Oficiálne výsledky LOH 2000  
* Softbalový turnaj LOH 2000 na stránke Medzinárodnej softbalovej federácie  
* Softbalový turnaj LOH 2000 na stránke the-sports.org 
* Softbalový turnaj LOH 2000 na stránke sports-reference.com 

Kategória:Softbal v 2000
Kategória:Softbal na Letných olympijských hrách
Kategória:Športy na Letných olympijských hrách 2000
Juraj Pipasik

**Juraj Pipasík**, známy aj ako **George Mackie Pipasik**, patrí k najvýznamnejším predstaviteľom a pionierom kulturistiky na Slovensku. Pochádza z obce Cernina v okrese Svidník. Svoju kariéru trénera naplno naštartoval až potom, čo v roku 1968 emigroval do USA a v meste Santa Monica začal vlastniť a prevádzkovať preslávené Santa Monica Bodybuilding Centre.

## Emigrácia a život v USA
Po emigrácii do USA trénoval okrem iných známych hercov a osobností aj Sylvestra Stalloneho. Stalone sa stal členom klubu po jeho otvorení v novembri 1982. Najskôr trénoval sám, potom vystriedal niekoľko trénerov, medzi nimi aj Franca Colomba a neskôr si vyžiadal Pipasika. Spoluprácu započali v januári 1984, keď sa pripravoval na film Rocky IV.

## Súčasnosť
Po návrate z USA žije v Bratislave.

## Referencie


Kategória:Slovenskí kulturisti
Kategória:Osobnosti z Cerniny
Kategória:Slovenskí emigranti a exulanti
Alexandros Panagoulis

**Alexandros Panagoulis** (Grécky&#x3A;Αλέξανδρος Παναγούλης) (* 2. júl 1939, Glyfada, Grécko† 1. máj 1976, Atény) bol grécky politik a básnik. 
Zohral aktívnu úlohu v boji proti Režimu Colonels v Grécku (1967&#x2013;1974). Stal sa známym svojim pokusom zavraždiť diktátora Georgiosa Papadopoulosa 13. augusta 1968, ale aj pre mučenia, ktorým bol vystavený počas jeho zadržania. Po obnove demokracie bol zvolený do gréckeho parlamentu ako člen Centra Únie (E. K.).

## Životopis
Narodil sa v Glyfade susediacej s Aténami. Bol druhým synom Vassilios Panagoulis, úradníka v gréckej armáde. Jeho otec bol z Divri (Lampeia) v Elis zatiaľ čo jeho matka bola z ostrova Lefkada. Časť detstva počas druhej svetovej vojny strávil na tomto ostrove.

## Externé odkazy
*E.DI.N.

Kategória:Grécki básnici
Kategória:Grécki politici
Kategória:Osobnosti na gréckych poštových známkach
Cyklistika na Letných olympijských hrách 2016 – Časovka – muži

**Časovka mužov** bola jedna z osemnástich cyklistických disciplín na Letných olympijských hrách 2016. Preteky štartovali a končili 10. augusta na Pontal v Riu de Janeiru.

## Favoriti pretekov
Po víťazstve v časovke na Tour de France 2016 bol považovaný Christopher Froome na favorita na zlatú medailu, ale aj špecialisti na túto disciplínu a to Fabian Cancellara, Tony Martin, Tom Dumoulin a svetový šampión z roku 2015 Vasil Kiryjenka.

## Štartová listina a výsledky

## Externé odkazy
* Cestná cyklistika na oficiálnej stránke Letných olympijských hier 2016  //
* Oficiálna stránka Medzinárodnej cyklistickej únie /

## Zdroje
* LOH 2016 na oficiálnej stránke Medzinárodnej cyklistickej únie /

Kategória:Cyklistika na Letných olympijských hrách 2016
Zohrávka

**Zohrávka** v bridži je:
# Časť rozdania, v ktorej sa jedna linka snaží získať toľko zdvihov, koľko deklarovala v záväzku, a druhá sa jej v tom snaží zabrániť.
# Hra hlavného hráča, ktorý sa snaží splniť záväzok.

Obvykle sa pod zohrávkou rozumie druhý význam a v článku sa budeme venovať hre hlavného hráča.

## Výnos
Po skončení dražby vynáša hráč po ľavici hlavného hráča. Obranca, ktorý vynáša do prvého zdvihu, by mal kartu vyniesť lícom nadol a spýtať sa partnera, či môže vyniesť. Takto sa má štartovať z dvoch dôvodov: 
*Prvý je, že sa pomerne často stáva, že omylom vynesie druhý obranca a takto sa zabráni nezrovnalosti, ktorá môže mať pre obrancov fatálne následky. 
*Druhý je, že pred samotným výnosom a vyložením stolíka sa druhý obranca ešte môže spýtať na dodatkové informácie týkajúce sa dražby. Štartujúci by na základe týchto otázok mohol získať indíciu, čo má vyniesť. 

Po odsúhlasení štartu, štartujúci otočí vynesenú kartu a partner hlavného hráča vyloží na stôl všetky svoje karty. Týmito kartami a svojimi kartami plne disponuje hlavný hráč, jeho partner prikladá karty stola podľa pokynov hlavného hráča. 

## Plán zohrávky
Po vyložení kariet stola, by si hlavný hráč mal vypracovať plán zohrávky, spočítať, koľko má rýchlych zdvihov, čo musí spraviť, aby získal dostatok zdvihov na splnenie záväzku, prípadne, ak je v beznádejnom záväzku, ako minimalizovať straty. Pokiaľ súperi dražili, musí vziať do úvahy všetky informácie, ktoré mu poskytli. Často je kľúčovou informáciou práve karta výnosu, možno z nej často vyvodiť pomerne presný obraz o liste štartujúceho. Plán zohrávky by mal brať do úvahy aj spôsob hodnotenia turnaja. Ak sa hrá na impy, mal by zvoliť bezpečnú líniu zohrávky, ktorá zaistí splnenie záväzku bez nadzdvihov, ak sa hrá na topy, často by mal zvoliť riskantnú líniu zohrávky, ktorá by mohla priniesť nadzdvihy. Hlavný  hráč by mal zhodnotiť, či je v správnom záväzku, odhadnúť, čo sa v danom rozdaní bude diať na ostatných stoloch. Ak zohráva podlimitný celoherný záväzok, aj v topskórovom turnaji môže zvoliť bezpečnú zohrávku, pretože možno predpokladať, že väčšina párov zastala v čiastočnom záväzku.

Techniky, ako získať dodatočné zdvihy:
* vypracovanie farby
* zabíjanie stratových zdvihov
* zahodenie stratových zdvihov na vypracovanú farbu
* impas
* expas
* vpustka
* skvíz

Kategória:Bridž
Písečný přesyp u Píst

**Písečný přesyp u Píst** je prírodná pamiatka ev. č. 309, ktorá sa nachádza na východnom okraji Prírodného parku Kersko-Bory v katastrálnom území Písty v okrese Nymburk, kraj Stredočeský. Správa AOPK Praha. Novo vyhlásená Nariadením Stredočeského kraja č. 15/2012, ktorým zároveň bola zrušená pôvodná vyhlasovacia vyhláška MŠVU z roku 1951.

Dôvodom ochrany sú otvorené trávniky kontinentálnych dún, s kyjankou sivou (*Corynephorus canescens*) a psinčekom tenučkým (*Agrostis capillaris*), spolu s ohrozenými a obzvlášť chránenými druhmi rastlín a živočíchov viazaných na prostredie viatych pieskov a geologický fenomén viatych pieskov ako taký.

Od roku 2009 je územie vyhlásené tiež územie európskeho významu Natura 2000.

## Referencie


## Pozri aj
* Zoznam chránených území v okrese Nymburk

## Iné projekty

## Externé odkazy
* Vyhláška Ministerstva školstva, vied a umení, ktorou sa zriaďuje chránené územie 
* Informácie na Biolib.cz 
* EVL Piesočný presyp u Píst na serveri nature.cz 

## Zdroj

Kategória:Chránené územia v okrese Nymburk
Kategória:Územia európskeho významu v Česku
Kategória:Polabí
Kategória:Piesočné duny v Česku
Kvarková hviezda

**Kvarková hviezda** je hypotetický typ hviezdy, ktorá je zložená z kvarkov, ktoré odolávajú tlaku gravitácie.

Keď sa zrúti supernova, zvyčajne z nej vznikne neutrónová hviezda. Toto štádium nemusí byť konečné. Vieme, že keď má neutrónová hviezda príliš veľkú hmotnosť, môže sa ešte ďalej zmršťovať, až z nej vznikne čierna diera. Z meraní observatória Chandra z roku 2002 vyplýva, že v prípade správnych údajov pri objekte RX J185635-3754 (objaveného už v roku 1992) nemôže ísť o neutrónovú hviezdu, ako sa zatiaľ súdilo, ale o nový typ hviezdy, ktorú najlepšie popisuje práve kvarková hviezda. Druhým kandidátom je rádiový zdroj 3C58 v Mliečnej ceste. V roku 2009 čínsky vedec Kwong-Sang Cheng z Hongkonskej univerzity vypracoval štúdiu, v ktorej tvrdí, že pri pozorovaní objektu SN 1987A našiel dôkaz, že môže ísť o kvarkovú hviezdu.

## Referencie


## Externé odkazy
* Závěrečná stádia hvězd (Aldebaran.cz)

## Zdroj

Kategória:Hypotetické hviezdy